കുതിരാന് തുരങ്കം തുറന്നു മുഖ്യമന്ത്രിയും മന്ത്രിമാരുമടക്കം വലിയ ഇടപെടല് നടത്തി, ടണല് തുറന്ന് പ്രവര്ത്തിക്കുന്നത് സന്തോഷമുള്ള കാര്യം: മന്ത്രി മുഹമ്മദ് റിയാസ് കുതിരാന് തുരങ്കം തുറന്നു. മുഖ്യമന്ത്രി കരാറുകാരുമായും കേന്ദ്ര സംഘവുമായും ചര്ച്ച നടത്തിയതാണെന്നും ടണല് തുറന്ന് പ്രവര്ത്തിക്കുന്നത് സന്തോഷമുള്ള കാര്യമെന്നും പൊതുമരാമത്ത് വകുപ്പ് മന്ത്രി മുഹമ്മദ് റിയാസ്. മുഖ്യമന്ത്രിയും മന്ത്രിമാരുമടക്കം വലിയ ഇടപെടല് ഈ വിഷയത്തില് നടത്തി. അടുത്ത ഘട്ടത്തിലെ പ്രവര്ത്തനങ്ങള്ക്ക് പൊതുമരാമത്ത് വകുപ്പിന്റെ എല്ലാ പിന്തുണയും ഉണ്ടാകും. പുതിയ സര്ക്കാര് കുതിരാന് പദ്ധതി പ്രധാന വിഷയമായാണ് എടുത്തത്. എന്എച്ച്എഐയുടെ പ്രവര്ത്തനമാണ് കുതിരാനില് നടക്കുന്നത്. രാജ്യത്ത് തന്നെ ചര്ച്ചയായ വിഷയമാണ് കുതിരാന് തുരങ്ക നിര്മ്മാണമെന്നും മന്ത്രി വ്യക്തമാക്കി. അതേസമയം, പല പ്രശ്നങ്ങള് ഉണ്ടായതിന്റെ പേരിലാണ് പണികള് നീണ്ടു പോയതെന്നും എന്നാല് കഴിഞ്ഞ ഗവണ്മെന്റിന്റെ കാലം മുതല് കാര്യമായ ഇടപെടല് ഉണ്ടായി എന്നും മന്ത്രി കെ രാജന് വാര്ത്താ സമ്മേളനത്തില് പറഞ്ഞു. തുരങ്കം തുറക്കുന്നതുമായി ബന്ധപ്പെട്ട് കൃത്യമായ ഒരു ദിവസം പറയണം എന്ന് മുഖ്യമന്ത്രി നേരത്തെ ആവശ്യപ്പെട്ടിരുന്നു. ദേശീയ പാത അതോറിറ്റി എല്ലാ നടപടികളും പൂര്ത്തിയാക്കിയതായി ഇന്നലെയാണ് അറിയിച്ചതെന്നും മന്ത്രി പറഞ്ഞു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.